《崇道叔庆七十》
宋代·叶茵

寄意南丰一瓣香，愿公耆艾炽而昌。
历经七甲鬓浮绿，带锡万钉眉映黄。
疑是函关逢老子，岿然鲁国有灵光。
阴功更说燕山桂，留与时人作义方。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。